32000R0635
L 076/9
JURNALUL OFÍCIAL AL UNIUNII EUROPENE
REGULAMENTUL (CE) NR. 635/2000 AL COMISIEI
din 24 martie 2000
de modificare a Regulamentului (CE) nr. 2571/97 privind vânzarea untului la preț redus și acordarea de ajutoare pentru smântâna, untul și untul concentrat utilizate la fabricarea de produse de patiserie, înghețată și alte produse alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolele 10 și 15,
întrucât:
(1)
Articolul 3 litera (a) din Regulamentul (CE) nr. 2571/97 (2) al Comisiei, modificat ultima dată de Regulamentul (CE) nr. 494/1999 (3), prevede posibilitatea de utilizare a marcatorilor menționați în anexa II la regulament în produsele respective pentru a permite controlarea utilizării finale a acestora. Dat fiind că anumiți marcatori nu au fost folosiți de mult timp pentru aceste proceduri și că anexa II la regulament prevede marcatori alternativi, marcatorii respectivi ar trebui eliminați, permițând astfel controale simplificate. De asemenea, marcatorii respectivi sunt în curs de evaluare pe baza datelor științifice celor mai recente.
(2)
Măsurile prevăzute în prezentul regulament sunt în conformitate cu avizul Comitetului de gestiune a laptelui și produselor lactate,
ADOPTĂ PREZENTUL REGULAMENT:
Articolul 1
Punctul V din anexa II la Regulamentul (CE) nr. 2571/97 se elimină.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 martie 2000.